Oralsex

Oralsex, eller munnsex, er en fellesbetegnelse på alle former for seksuell aktivitet der en bruker munnen for å stimulere kjønnsorganene.Carroll (2015), s. 244 Oralsex omfatter blant annet fellatio, det vil si suging av en manns penis, og cunnilingus, slikking av en kvinnes ytre kjønnsorgan og klitoris.

 Motivasjon 
Målet med oralsex er ofte nytelse, men det kan være mange andre bakenforliggende motiver. Noen bruker det som et middel for å unngå utroskap fra partnerens side Pham & Schackleford (2013), eller for å øke sin status i ei gruppe.Remez, Lisa. (2000): 298-304Aftenposten (2016) "Prisen for å henge med russen". Lest 20.06.2016. 

Noen mener at oralsex er mindre intimt enn vaginalsex fordi man ikke kan ligge ansikt til ansikt, og fordi det bare er den ene partneren som får stimulering (med mindre man bruker 69-stillinga).Byers & Vannier (2013)

 Graviditet 
En kvinne kan ikke bli gravid av oralsex i seg selv dersom man passer på at sæd ikke kommer i kontakt med skjeden etterpå. 

 Historie 
Munnsex har blitt praktisert av mennesker gjennom historien. Man kan se det på vaser fra antikkens Hellas, templer bygd på 900-tallet i India og også spillekort på 1800-tallet. Det tidligste beviset på fellatio er, ifølge Thierry Leguay, fra oldtidens Egypt og myten om Osiris og Iris. Osiris ble drept av broren sin og delt opp i biter. Søsteren Iris satte bitene sammen igjen, men penisen manglet tilfeldigvis. En kunstig penis ble lagd av leire, og Iris blåste nytt liv i Osiris ved å suge på den.Salon - Oral History. Lest 22.06.2016.

I antikkens Roma forsto en fellatio som bestående av aktiv og passiv part. Den aktive var den som fikk fellatio utført på seg, mens den passive var den som utførte det. Dersom det var to menn involvert, var det sosialt akseptert å være den «aktive» parten, altså den som mottok fellatio, siden det å være den aktive ble ansett for å være i tråd med det romerske vir-idealet (mannsidealet). Det å være passiv, derimot, ble ansett som skamfullt siden man tok rollen som «kvinne». Richlin, Amy (1992), s. 26-27 Men også en mann som utførte oralsex på ei kvinne, ble ansett for å være en mann med lav moral. Bøe, Stine (2007), s. 52. Det var viktig å framstå som hygienisk og ren blant romere, men genitaliene ble forstått som noe urent. Munnen, som var noe som skulle være rent, ble derfor smusset til i kontakt med genitaliene.Richlin, Amy (1992), s. 69

Kamasutra, ei bok skrevet i India på 300-tallet, har et kapittel dediktert til auparishtaka (oralt samleie) med åtte beskrivelser av hvordan man kan utføre fellatio.

Spor etter at oralsex var et tabubelagt tema kan man finne i (hovedsakelig gamle) lovverk som ulovliggjør oralsex. Et slikt eksempel kunne man blant annet finne i lovverket til staten Alabama i USA fram til 2014  Medical Daily - - "Alabama Ban on Anal, Oral Sex Declared Unconstitutional - 11 Years Late". Lest 22.06.2016.

 Fellatio 
mini|Fellatio er munnsex der noen slikker og/eller suger en penis eller på liknende måte kjæler med testiklene.
En person som utfører fellatio på noen, refereres gjerne til som den aktive parten, mens den som mottar er den passive parten.

Fellatio innebærer at man bruker munnen for å stimulere en penis og/eller testiklene, og kan fungere som et forspill til vaginal- eller analsex, eller som en egen aktivitet for seg selv. Det går ut på at en sexpartner tar en manns penis i munnen og beveger munnen fram og tilbake over penisen for å etterlikne bevegelsene til vaginalt eller analt samleie.

En mann som får fellatio utført på seg, ende opp med å ejakulere i partnerens munn. Noen liker å svelge det, mens andre ikke gjør det. Det er ikke farlig å svelge sæden dersom mannen ikke har noen seksuelt overførbare sykdommer. 

mini|I pornofilmer vises det noen ganger noen som tar hele penisen i munnen. Dette kalles ofte deepthroat eller deep throat, og kan være ubehagelig å gjøre for den som utfører det fordi svelgerefleksen kan fremkalle brekninger.

Noen få menn klarer også å utføre munnsex på seg selv, såkalt autofellatio. 
 Cunnilingus 
mini|Oralsex (Munnsex) i form av cunnilingus, slikking av en kvinnes ytre kjønnsorgan og klitoris.
En person som gir cunnilingus, bruker munnen til å stimulere enten vagina eller klitoris.

Noen kvinner sier at de har lettere for å få orgasme med cunnilingus enn med vaginalsex. Dette kan komme av at det er lettere å stimulere klitoris når man gir oralsex, og at en del kvinner ikke kan komme uten at klitoris stimuleres.

Når kvinner utfører oralsex på seg selv, kalles dette autocunnilingus. Imidlertid krever dette voldsom fleksibilitet i rygg og muskler, og det er det ingen dokumentasjon av at det er gjort blant mennesker.
 69 
For mer informasjon, se: 69 (sexstilling)
mini|69-stilling med et hetroseksuelt par.
I 69-stillinga ligger de to partnerne slik at de kan gi oralsex til hverandre samtidig. De ligger da motsatt av hverandre, akkurat som tallene 6 og 9 gjør, hvilket har gitt stillinga sitt navn.  Dette kan gjøres i kombinasjon med alle kjønn, og kan også involvere anilingus.

 Anilingus 
For mer informasjon, se: Anilingus
Anilingus (på engelsk også ofte referert til som rimming) er å bruke munnen, leppene eller tunga til å stimulere anus.Carrol (2015), s. 244 Dette kan involvere at man stimulerer bare åpningen av anus, eller at man bruker tunga til å penetrere. Til tross for at noen assosierer anilingus med homofile, begrenser praksisen seg ikke kun til den gruppa. Smith (1998) Stark (2000), s. 57

Det er viktig med hygiene når man driver med anilingus fordi tarmbakterier og andre seksuelt overførbare sykdommer kan smitte over.

 Aldersgrupper 

 Ungdommer og unge voksne 
Studier tyder på mange debuterer tidlig med oralsex Lindberg, Laura Duberstein et al. (2008). Rundt 70 % hadde hatt oralsex i en studie av 2562 svenske elever som gikk sisteåret på videregående skole.Larsson, Margareta; Norevall, Ida & Landström, Therese Voortman (2014): se abstract

425 amerikanske niendeklassinger ble spurt i en undersøkelse hvorfor de hadde munnsex. De fem grunnene som ble oppgitt flest ganger, var 1) nytelse, 2) for å forbedre forhold, 3) for å forbedre popularitet, 4) nysgjerrighet og 5) fordi det var mindre risikabelt enn vaginalsex.Cornell, Jodi L. & Halpern-Felsher, Bonnie L. (2006): 300.

 Smittefare 
Dersom den ene partneren har kjønnssykdommer, kan den andre bli smittet. Dette gjelder for eksempel herpes, gonoré og hiv. Sistnevnte har imidlertid lavere smitterisiko enn vaginal- og analsex.Centers for Disease Control and Prevention - Oral sex and HIV risk

En annen sykdom som det har vært fokus på i forbindelse med oralsex, er papillomaviruset, fordi det knyttes til kreft. Dette gjelder spesielt hos menn siden kvinner blir vaksinert mot denne sykdommen. Forskere setter den økte forekomsten av kreft i svelget i tilknytning til oralsex med mange partnere og smitte av papillomaviruset.Norsk helseinformatikk - Oralsex knyttes til sterk økning av kreft .

 Oralsex blant dyr 
Flygehunder utfører av og til oralsex på partneren sin, spesielt på hannen for å forlenge den påfølgende paringa. Tan, Min et al. (2009), se abstract

 Fotnoter 

 Referanser 

 Litteratur 
Byers, E. Sandra & Vannier, Sarah A. (2013) "A qualitative study of university students’ perceptions of oral sex, intercourse, and intimacy." Archives of sexual behavior 42.8: 1573-1581.
Bøe, Stine & Bolsø, Agnes (veil.) (2007) "Kjærlighet og begjær mellom menn til ulike tider, til ulike steder - et bidrag til en nyansering av rådende seksualitetsforståelser". Masteroppgave i tverrfaglige kulturstudier, NTNU.
Carroll, Janell L. (2015) Sexuality now: Embracing diversity. Cengage Learning
Cornell, Jodi L., &  Halpern-Felsher, Bonnie L. (2006) "Adolescents tell us why teens have oral sex." Journal of Adolescent Health 38.3: 299-301.
Larsson, Margareta; Norevall, Ida & Landström, Therese Voortman (2014) "Sexualvanor och preventivmedelsanvändning hos svenska gymnasieelever". Uppsala universitet.
Lindberg, Laura Duberstein; Jones, Rachel & Santelli, John S (2008) "Noncoital sexual activities among adolescents." Journal of Adolescent Health 43.3 : 231-238.
Pham, Michael N. & Shackelford, Todd K. (2013) "Oral sex as mate retention behavior." Personality and Individual Differences 55.2: 185-188.
Remez, Lisa. (2000) "Oral Sex among Adolescents: Is it Sex or Is It Abstinence?". Family Planning Perspectives 32.6; 298-304
Richlin, Amy (1992) Garden of Pirapus. Oxford University Press.
Smith, Raymond A. (red.) (1998) Encyclopedia of AIDS: A social, political, cultural, and scientific record of the HIV epidemic. Routledge.
Stark, Margaret M. (red.) (2000) A physician’s guide to Clinical Forensic Medicine''. Springer Science & Business Media.
Tan, Min; Jones, Gareth; Zhu, Guangjian; Ye, Jianping; Hong, Tiyu; Zhou, Shanyi; Zhang, Shuyi & Zhang, Libiao (2009) "Fellatio by fruit bats prolongs copulation time." PLOS ONE 4.10

 Eksterne lenker 


Kategori:Seksualitet